 ብ 1999 ንመጀመርታ እዋን ቅድድም ቱር ድፍራንስ ምስ ሰዓረ ሕሜት ተለዓዓለ ካብ ሽዑ ጀሚሩ ዓመት-ዓመት ደጋጊሙ ክዕወት እቲ ኣሰር-ኣሰሩ ዝስዕቦ ዝነበረ ጥርጣሬ - ንጥፈቱ ንከበራትዕ ዘይሕጋዊ መናግስቲ ድሮጋ ይጥቀም ከም ዝነበረ - ብዓውታ ክዝረበሉ ቀጸለ ኤርትራውያን ሳይክሊስት ኣብ ዓለማዊ ውድድር ሻምፕዮን ጽርግያ ኣብ ኖርወይ መርሃዊ ብሰንኪ ቪዛ ኣብ ውድድር ሻምፒዮና ብሽክለታ ዓለም ኣይክሳተፍን ዓወትታት ኤርትራውያን ተቐዳደምቲ ብሽክለታ ቀደምን ሎምን ኤርትራ ፈላሚ ቅድድም ብሽክለታ ዋንጫ ኣፍሪቃ ክተእንግድያ ኣብ ቅድድም ጥራይ ዘይኰነስ ንሕማም መንሽሮ ዝሰዓረ ሰብ ምንጪ ስእሊ, Getty Images እቲ ኣዝዩ ክዝከር ዝግብኦ ፍጻሜ ላንስ ብ 1996 ኣብ 25 ዕድሜኡ ምስ ተመርመረ ናይ ፍረ-ነብሲ መንሽሮ ከም ዝተረኽቦ ተረጋገጸ እምበኣርከስ ላንስ ነቲ ዘይምሕር ሕማም ስዒሩዩ ኣብ ኣህጕራዊ ወድድር ብሽክለታ ዓወታት ዘመዝገበ ላንስ እቲ ሽዑ ኣንጻር መንሽሮ ዘካየዶ ጥምጥም ምስምዑ መስተንክርዩ እቲ መንሽሮ ኣብ ኣካለቱ ተነዚሑ ስለ ዝነበረ መጥባሕትታት ናይ ግድን ኣድለዮ ሕሙማን መንሽሮ ኪሞተራፒ ቀመማዊ ፍወሳ ይግበረሎምዩ - እቲ ፍወሳ ንባዕሉ ስቅያትዩ ብዙሓት ኣይጻወርዎንዮም ሓካይም ንላንስ ህይወቱ ንከድሕኑ ኣብ ተብ-ተብ ዝነበርሉ እዋን ኣካላቱ ፍልይ ዝበለ ምንባሩ ኣስተብሃሉ - ንፍወሳ ኪሞተራፒ ዝጻወር ኣካል ከም ዝነበሮ ኣስተብሃሉ ድሕሪ መጥባሕትታት ድሕሪ ኪሞተራፒ ላንስ ክሓዊ ኸኣለ ሽዑ ላንስ ባዕሉ ህይወቱ ንሞት ሂቡዋ ከም ዝነበረ ደጋጊሙ ዘልዕሎ ኣርእስቲዩ ሓካይምውን ምህሙን ተስፋ ከም ዝነበሮ መስከሩ ኣዲኡ ድማ ኣብ ህይወቱን ሕውየቱን ኣብ ጐድኑ ደው ኢላ ከም ዝነበረት ባዕሉ ይምስከረላዩ እቲ ዘገርም ሓካይም ንላንስ ሓዊኻ ምስ በልዎ ከይጸንሐ ናብ ብሽክለትኡ ተመልሰ ላንስ ኣርምስትሮንግ ፋውንደሽን ዝበሃል ትካል ከፊቱ ኸኣ ብመንሹሮ ዝተጠቕዑ ሰባት ገንዘብ ኣዋጺኡ ክሕግዝ ጀመረ ሓውዩ ድማ ናብ ኣህጕራዊ ቅድድም ብሽክለታ ክምለስ ጻዕርታት ከካይድ ጀመረ ሽዑ ካልእ ቃልሲ ኣጋጠሞ ሕማም መንሽሮ ዝነበሮ ተቐዳዳማይ ኢሎም ድማ ብዙሓት ጋንታታት ነጸግዎ ነቲ መንጸግቲ ንምስዓር ቃልሱ ኣሐየለ ደጊሙ ኸኣ ሰዓረ ላንስ ኣብ ኣህጕራዊ ውድድር ክምለስ ብምኽኣሉ ንዓለም ኣዛረበ እቲ ቀዳማይ ክፋል ማሪና ዘኖቪች ሰነዳዊ ፊልም ብምቕራብ ዝለዓለ ፍናን ሒዛ እትርከብ ኣሜሪካዊት ሰራሒት-ፊልምያ ከምእኒ ዛንታታት ናይ ማይክል ጆርዳን ሙሃመድ ዓሊ ሪቻርድ ፕራየር ሮማን ፖለንስኪ ... ወዘተ. 